text: Daniel sprinter til OL
  18 juni 2012 kl. 12.15
  Daniel Wagner Jørgensen, Vejle IF, er udtaget til de paralympiske lege i London i september. Han er sprinter med kun et ben.
  Daniel Wagner Jørgensen kom for fire år siden ud for en alvorlig sportsulykke, da han var en del af Vejle Spring Team. Han ødelagde sit ene ben, så det måtte amputeres.
  Siden har han med specielle benproteser trænet sig op til at blive en fantastisk løber, som kan spurte fra mange veltrænede med to ben. 
  Han har flere europæiske rekorder i juniorrækken i atletik. Nu stiller den 18-årige atlet op på højeste niveau i de voksnes rækker.
  